Deg yixef wis sin newwi-d awal ɣef umkan neɣ azal n tmeṭṭut deg tmetti taqbaylit, nsefhem-d d acu i d tasentalant. Seg tama n usentel, aṭas n tlufa i tḥuza Kaysa deg tirmit-is tamenzut deg ṣṣenf-a n tira. Am wakken dɣa iger tamawt usdawan Kamal BUƐMARA i asigan tazwart i wungal-a. Tebda-tt-id seg snat n twaculin i tesɛa Yelda, anda deg yal yiwet yella win i tḥemmel ayendin; Mennad deg tmezwarut d Mbarek deg tis snat. Tuɣal ɣer uqeyyem n wazalen n tmiddwa neɣ n tdukkli, dima s yisem n Yelda i d-ibanen d tawudamt tagejdant n wungal seg tama n twetmin. Acku seg tama n yiwetman, ula d imeɣri ad ifaq d